**Отчетен доклад**

НЧ „Развитие-1892”

Редовно годишно отчетно-изборно Общо събрание

16.03.2022 г., кино „Метропол 2“

Добър вечер, уважаеми членове на Общото събрание,

Добре дошли на всички вас, на Редовно годишно отчетно - изборно Общо събрание на НЧ „Развитие-1892” – Бяла Слатина.

Българските читалища са една уникална за Европа културна институция, която съществува единствено у нас. Те са знак за достиженията на народа ни, който иска да съхрани опита си, да го предаде в историята, да разкаже за миналото си.

Поколения наред читалището в гр. Бяла Слатина е символ на народната памет и силния български дух. Основано преди 130 години, в далечната 1892 г. читалището получава името „Развитие” и става средище на богата и разнообразна културно-просветна и творческа дейност, за да остане за поколенията и до днес.

Традиционно нашето читалище си партнира с Община Бяла Слатина, Сдружение „Първи юни“, читалищата, училищата и детските градини, пенсионерските и спортните клубове в общината, с Регионална библиотека „Хр. Ботев“ – Враца, с Общинско краеведско дружество „Сребреня“, с църковното настоятелство при храм „Св. Параскева“, фирмите в града, кабелна телевизия „Ета-рава“, БНР Видин. Имаме общи инициативи, участваме в съвместни прояви и се подкрепяме взаимно в много проекти. Фирма „Селебра“ е наш редовен дарител, за което благодарим.

Всички събития и прояви в Читалището се отразяват своевременно в „Читалищен вестник“, вестник „Слово +“, вестник „Северозапад днес“, радио „Видин“ и социалните мрежи. С това се популяризира не само дейността на читалището, но и на Бяла Слатина.

Действителните членове на Общото събрание за 2022 г. са 153.

През отчетната 2022 г. настоятелството като изпълнителен орган на читалището проведе 8 заседания, на които взе 45 решения относно дейността на НЧ „Развитие-1892” - гр. Бяла Слатина. Със своята дейност настоятелството работеше както за изпълнение на работния календарен план, програмата за дейността на читалището през 2022 г., така и контролираше, вземаше решения по възникнали през този период проблеми и задачи. Всички взети от настоятелството решения бяха своевременно свеждани до знанието на читалищния секретар и служителите за изпълнение.

В НЧ „Развитие -1892” гр. Бяла Слатина и през изминалата 2022 г. продължиха успешно да реализират дейност традиционните звена и направления:

* **Читалищна библиотека**
* **Художествена галерия**
* **Обединена школа по изкуствата и спорта**
* **Смесен камерен хор**
* **Културно – масова дейност**
* **Материална база**

# Информация за дейността на библиотеката през 2022 г.

Библиотеката при читалище „Развитие-1892” предоставя всякакъв вид информация на своите ползватели. През 2022 г. в библиотеката са регистрирани 849 читатели, като от тях до 14 години са 222. Библиотечният фонд в края на годината наброява 78892 б. д., като набавените са 343, от които закупени са 34 б. д., а от дарения 309 б. д. Библиотеката е абонирана за 7 периодични издания.

Отчислените библиотечни документи за 2022 г. са 1477.

Заетите библиотечни документи за 2022 г. са 30929, от които книги - 26796, електронни документи – 62, други издания – 4071.

Посещенията за годината са 6907 в заемна, 7743 - в читалня, 3601 - на автоматизирани читателски места, 1294 - на организирани библиотечни събития.

През 2022 г. библиотеката се оборудва с автоматизиран библиотечен софтуер - АБ каталог.

Участия на персонала в квалификационни форми и обучения през 2022 г. Проведено бе онлайн събитие за Висоцки.

В периода 2 - 23 април се проведе Маратон на четенето с участието на ученици от ОУ Св. Климент Охридски", НУ "Цани Гинчев", НУ "Христо Ботев", СУ "Васил Левски", ДГ "Детелина" и групите но Художествена гимнастика.

Във връзка с Великденските празници, организира боядисване на яйца с деца от НУ „Цани Гинчев“.

Отбеляза 100 г. от рождението на Блага Димитрова с ученици от ПГО „Ел. Багряна“.

Представи книгата на абитуриентката Росица Петкова „Полет към себе си“ и книгата „Абсурдни времена - нецензурираната версия“ на Маргарита Петкова и Добромир Банев.

Организира Благотворителна изложба-базар в подкрепа на Антон Боримечков – болно, нуждаещо се от средства за операция, както и Благотворителен базар в подкрепа на читалището.

Проведе литературен конкурс „Николай Хрелков“ в категории поезия и проза, в две възрастови групи, в който взеха участие творци от цялата страна. Имаше колективно участие и от българско училище в Нидерландия.

Проведе занимания с ученици от НУ „Цани Гинчев“, уроци с ученици за Христо Ботев и Андреевден, за водните ресурси с ученици от клуб „Млад изследовател“ при НУ „Цани Гинчев“.

В периода 20 юни - 31 август проведе летни занимания с деца, разделени на няколко ателиета - "Можеш да познаеш, само ако знаеш", "Да играем заедно", "Знам, мога, успявам", Филмово лято, в рамките на които децата от общината всеки ден четяха любими книжки, научаваха любопитни неща, забавляваха се с любими игри, гледаха любими филмчета.

В рамките на Панаирни дни Бяла Слатина организира творчески работилници за деца на площада.

Активно се включи в подготовката и отбелязването на 130-годишнината на НЧ „Развитие-1892“.

Организира коледни работилници и урок с деца за коледните традиции.

Взе участие при организирането и провеждането на Базар на местни производители.

Проведе Паметно шествие по повод 128 г. от рождението на Николай Хрелков.

Виолета Кръстева и Светлина Берова взеха участие в Деветнадесета регионална краеведска Конференция „Миналото на родния край – послание към бъдещето“ в Регионална библиотека „Хр. Ботев“ Враца.

Проекти, по които библиотеката работи: "Вълшебното килимче" по програма „Ти и Лидл за по добър живот“ и „Българските библиотеки – съвременни центрове за четене и информираност“ към Министерство на културата.

В библиотеката бяха подредени кътове и табла по повод годишнини на Жан-Батист Молиер, Алън Милн, 130 години НЧ „Развитие-1892“, Цветан Ангелов, Теодор Траянов, Владимир Димитров – Майстора, Стоянка Мутафова, Петя Дубарова, Антон Страшимиров, Добри Чинтулов и др.

**Художествена галерия при НЧ „Развитие-1892“**

Художествената галерия е създадена през 1984 г. Тя е единствена по рода си на територията на гр. Бяла Слатина. Днес фондът на галерията съдържа над **300** произведения на изобразителното изкуство. През годините на своето съществуване тя се превърна в едно от значимите средища на културен живот в Общината. Тук се организират множество прояви, свързани с разпространение и популяризиране на произведенията на изобразителното изкуство, изложби и творчески срещи.

На 10 май бе открита изложбата „Разкази от палитрата“ на нашия съгражданин Иван Здравков Димитров. Това бе първата изложба на художника в родния му град, който показа великолепни картини, а Почитателите се потопиха в характерната за творбите му магическа красота.

На 16 юни родната публика се запозна с творчеството на Силвана Владимирова Дочева, също наша съгражданка. Тя ни представи акварели, с които ни въведе в своя приказен свят. Свят, в който всичко е красиво – изгрева, цветето, Малкия принц, Алиса…

На 8 септември изложба постери „В СВЕТА НА БЪЛГАРСКИТЕ ОТКРИВАТЕЛИ И ИЗОБРЕТАТЕЛИ“ на Националния политехнически музей – София бе открита в рамките на Панаирните дни в Бяла Слатина. Публиката можеше да види в експозицията постери, посветени на 11 от големите имена в българската наука, допринесли за световния научен прогрес.

При голям интерес, във втория ден на от Панаирните празници в галерията на НЧ „Развитие -1892“, се състоя откриването на изложба на белослатинските художници. – НИКОЛАС сТОИЧКОВ, МАРГАРИТА мАРИНОВА, дАНИ вАСИЛЕВ, иЛИЯ иЛИЕВ

18 октомври - Откриване на изложба „20 години Сдружение „Първи юни“;

29 ноември - Откриване на изложба живопис на Галерия „Савчеви*“.*

**Обединена школа по изкуствата и спорта**

Към Обединената школа по изкуствата и спорта през 2022 г. функционират:

* Състав за български народни танци;
* Групи по характерни и модерни танци;
* Мажоретен състав;
* Балет „Грация”;
* Детска вокална група „Бони-Бон“;
* Школа по рисуване и приложно изкуство.

Обучението в школата изгражда таланта на децата, развива чувството им за отговорност, запълва свободното им време.

**Състав за народни танци с хореограф Детелина Крачуновска**

Танцов състав „Развитие“ към НЧ „Развитие-1892“ – гр. Бяла Слатина се състои от 3 възрастови групи, включващи 60 танцьори. В репертоара на състава се изпълняват танци от различни фолклорни области на България – Шопска, Северняшка, Тракийска, Пиринска. Многобройни са участията на групите в местни и други мероприятия и фестивали в страната. Танцьорите с интерес и любов посещават репетициите и с желание участват в концертите. Заучаването на традиционните хора и танци ги докосва с българското и бита ни. Така те се чувстват истински съхранители на българщината. Всеки, стъпил в танцовата зала, запазва своята любов към народните танци в сърцето си завинаги.

14 февруари – празнуване на обичая Трифон Зарезан в Бяла Слатина;

3 март – национален празник на България в Бяла Слатина;

7 април – Откриване на закупен нов скенер в болницата в Бяла Слатина;

15 април - 129 години ПГО „Елисавета Багряна“;

16 април – пресъздаване на обичая Лазаровден;

17 април – пресъздаване на обичая Цветница;

23 април – Пролетен празник в Лесопарка в Бяла Слатина;

13 май – Празник в село Лазарово;

23 май – Концерт в село Попица по случай 150 години просветно дело;

24 май – Концерт по случай 24 май – ден на българската просвета и култура;

28 май – Юбилей на г-н Слави Нецов;

29 май – Фолклорен фестивал „Де е българското“ – Очин дол;

1 юни – годишен концерт в Бяла Слатина;

4 юни – село Бреница – събор на селото;

11 юни – село Галиче – събор на селото;

12 юни – Фолклорен фестивал „Када кум прасе, и ти вречу“ – Чупрене;

9 юли – Фолклорен събор „ Ехо от Търнак“ – село Търнак;

От 20 юни до 31 август – летни занимания в НЧ“ Развитие – 1892“ – Бяла Слатина;

20 -25 август – Национален фолклорен фестивал „Фолклорни ритми“ – Созопол. Спечелени първо място и купа за танцов състав „ Развитие“ и трето място за Танцов клуб „Виялишки“;

27 август – Празник на село Бърдарски геран и участие в „Балът“;

3 септември – Фолклорен фестивал „Тъпан бие,хоро се вие, Буковец се весели, българското да съхрани“;

8 септември – Откриване на панаирни дни в Бяла Слатина;

9 септември – Сватба във Враца;

20 септември – Благотворителен концерт „Направи добро, подай ръка“ в полза на Антон Боримечков ;

27 октомври – 130 години НЧ “Развитие-1892“;

28 октомври – събор на село Попица;

4 ноември – Юбилей;

5 ноември – Юбилей две участия;

7 декември – запалване светлините на елхата в Бяла Слатина.

**Групи по характерни и модерни танци и мажоретен състав с хореограф Борислава Иванова**

В съставите се обучават 24 деца в две възрастови групи, които изучават различни видове и стилове в танцовото изкуство. В часовете се разучават елементи и движения от танци, съобразени с възможностите на децата. Репертоарът на съставите е богат и разнообразен. Участията на сцена пред публика повишават тяхното самочувствие, жизненост и енергичност. Зарежда ги с позитивни емоции. Танците повлияват на тяхната правилна стойка и добър тонус.

Мажоретните групи се изявяват с шалове, помпони и батони, марширувайки на известни маршове. Изучават се гръцки, испански, италиански, руски и руско-цигански танци. Децата се потапят и в магията на българския съвременен танц. Различните елементи, които изучават в съставите развива тяхната гъвкавост, ритмичност, концентрация, правилно дишане, артистичност. Представителният състав участва във всички читалищни и общински мероприятия.

През изминалата 2022 г. Групи по характерни и модерни танци и Мажоретен състав взеха участие в следните мероприятия:

01.03. – Концерт по повод Деня на самодееца

Концерт по случай 3 март – Националния празник на Р България

23.04. – участие в пролетен празник на МИГ Бяла Слатина

30.04. – участие във Фестивала „Златното петле“

Празнично шествие и концерт за 24 май

1.06. – Годишен концерт на съставите на читалището

3.09. – участие на фестивала „Тъпан бие, хоро се вие, Буковец се весели, българското да съхрани“ в с. Буковец

8.09. – участие в концерт на съставите в Панаирни дни

10.09. – участие в тържествена церемония по случай Деня на Бяла Слатина

11.09. – участие в откриване на Общински турнир „90 години волейбол в Бяла Слатина“ в спортната зала

27.10. – участие в концерт по повод 130 г. читалище „Развитие-1892“

28.10. – участие в концерт по повод 125 г. читалище в Попица

7.12. – участие в концерт по повод запалване светлините на коледната елха

В периода 20.06. – 31.08. 2022 г. в читалището се проведоха летни занимания. 30 деца се запознаха с тънкостите на модерните и мажоретни танци. Те посещаваха часовете с голямо желание. Част от децата през октомври се записаха в групите и продължават да се занимават с танци.

**Балет „Грация” с ръководител Росица Маринова**

В балет „Грация“ се обучават 25 деца в пет възрастови групи от 6 до 18 години. Целта на обучението е всестранната физическа подготовка на развитието на децата. Заниманията на децата от балета започва от ранна детска възраст и спомага за формирането на личността- организираност, трудолюбие, воля. Чрез танците децата развиват различни качества – гъвкавост, издръжливост, сила, лекота, бързина. Репертоарът на групите е изграден от танци в различни стилове- модерен балет, танцово шоу, гимнастика. Децата посещават с голямо желание часовете. През изминалата година децата от балет „Грация“ взеха участие в:

* 23.04. – Пролетен празник-Лесопарк;
* 30.04. – Участие в Златното петле;
* 1.06. – Годишен концерт;
* 20.06. – 31.08. Летни занимания;
* 8.09. – Концерт -Панаирни дни;
* 10.09. – Празник на МИГ – Лесопарк;
* 20.09. – Благотворителен концерт;
* 27.10. – 130години Читалище "Развитие-1892";
* 28.10. – Концерт в Попица;
* 7.12. – Запалване светлините на елхата.

**Детска вокална група „Бони-Бон” с ръководител Ива Йотова**

През изминалата 2022 г. във Вокалната група се обучаваха 15 деца от 1 до 6 клас. В заниманията си децата усвояваха основите на певческото изкуство, развивайки своя творчески дух, чувство на отговорност и колективизъм. Чрез пеенето се работи за цялостно развитие на музикалността на децата – умение за точно интониране, метроритмичният усет, като в същото време то дава възможност за индивидуално и колективно емоционално преживяване.

От 20 юни до края на август в НЧ „Развитие“ се организираха летни занимания за всички деца от града. В групата „Да пеем заедно“ се включиха около 10 деца, които идваха по график два пъти седмично. Разучавахме детски и забавни песни, децата се запознаха с характерните особености на българския фолклор – народни песни, обичаи, традиции.

Музикалните занимания на Вокална група Бони – Бон имат за цел да развият музикалната култура, слух и увереност на детето в ранна възраст. Като ръководител на групата подкрепям децата в началните им стъпки в света на музиката и пеенето като ги насърчавам и поощрявам желанието им за изява.

Изяви:

* 1 март – ден на самодееца;
* 3ти март – Национален празник;
* 30 април - „Златното петле“;
* 13 май – концерт в с. Лазарово;
* 24 май – Ден на българската писменост и култура;
* 1 юни - Годишен концерт на Читалище Развитие;
* 1 юни – VII фестивал на популярната песен „Гласът на реката“, гр. Козлодуй – участва Цветислава Денова – 2 място;
* 4 юни - концерт в с. Бреница;
* 11 юни – концерт в с. Галиче;
* 20 септември – благотворителен концерт „Направи добро, подай ръка“ ;
* 24 септември – фестивал в гр. Ловеч „Ритъмът на България“ – 1 място за Цветислава Денова;
* 2 октомври – 130 години Читалище „Развитие“;
* Запалване на коледните светлини.

Взимайки **у**частие във всички дейности, които се предлагат към НЧ „Развитие – 1892“ гр. Бяла Слатина, в децата възпитаваме отговорност и екипност, интерес към културата и изкуството, съхраняване на националното самосъзнание, бит и култура.

**Отчет на смесен камерен хор за 2022 г.**

**Смесен четиригласен камерен хор** продължи своята работа и през 2022 г. под вещото ръководство и диригентство на **Пламена Гешковска**. Репертоарът на хора се обогати с песни, на които г-жа Гешковска изготвя аранжимента. В хора участват 14 самодейци. Диригентът и хористите през годината усилено работеха по заучаването на разнообразния репертоар и постигане на високо художествено ниво на изпълненията. Камерният хор взе участие във всички официални събития, организирани от Община Бяла Слатина и читалище „ Развитие-1892”.

27 януари – онлай участие в програма, посветена на Владимир Висоцки;

14 февруари – участие в поредната инициатива на библиотеката към ч-ще „Развитие-1892“, гр. Бяла Слатина – вечер, посветена на виното и любовта;

26 февруари - участие в концертната програма на фестивал „Фършанги“ – с. Бърдарски геран;

1 март – онлайн участие в концерта на читалището, посветен на Деня на самодееца;

3-ти март – Участие на Смесен камерен хор, в тържествения концерт;

23 април – участие в Пролетния празник в Лесопарка;

24.05. – Концерт по случай 24 май;

1 юни – годишен концерт на съставите към НЧ „Развитие-1892“;

11.06 – участие на Смесен камерен хор в Празник на село Галиче;

15-17 – участие на Смесен камерен хор в Третото издание на фестивала „Фолклорна плетеница“ – гр. Китен;

13.08. – участие на Смесен камерен хор във Фолклорния фестивал „Ехо в родния край – Георги Горелски“ – с. Търнава;

8.09. – участие на хора в откриването на Панаирните дни 2022;

20.09. – Благотворителен концерт „Направи добро, подай ръка“ в подкрепа на Антон Боримечков;

27 октомври – участие в Концерт – спектакъл, по случай 130 г. Народно читалище „Развитие – 1892“;

29 октомври участие в общинския фестивал на шлагерната песен “Цепелина“;

7 декември – Участие в концерта по случай запалването светлините на Коледната елха.

Разнообразните в стилово и жанрово отношение песни, изпълнявани от Смесен камерен хор, зарадваха широк кръг публика през изтеклата 2022 г.

В **Школата по пиано с ръководител госпожа Пламена Гешковска** се обучаваха 5 деца. През 2022 г. те се запознаха с класически произведения от руски и европейски композитори. След пандемичната обстановка учениците имаха много добри резултати, които показаха на годишната продукция в края на месец май. Децата вече се изявяват пред публика.

По време на летните занимания децата бяха запознати с някои теми от историята на музиката – кога и как се е зародила; някои по-ярки етапи от развитието ѝ; основните изграждащи я елементи, солфеж. Бяха запознати с някои от музикалните инструменти. Забавляваха се с музикални гатанки и интересни музикални игри. Слушаха части от разнообразни музикални изпълнения и сами измисляха мелодии.

В Школата по краезнание „Корени“ бяха проведени беседи свързани с празничния календар, уроци по родолюбие, свързани с най-големите християнски и официални празници, онлайн урок с ученици от българското училище в Нидерландия, уроци по художествено краезнание, включващи посещение на учениците от общинските училища в художествената галерия.

**Отчет на Школата по изобразително изкуство**

Школата по изобразително и приложно изкуство бе открита на 1.06.2022 .

Посещават я ученици от първи до десети клас в три групи от НУ „Ц. Гинчев“, СОУ „Васил Левски“ и НУ „Хр. Ботев“.

В занятията са включен теми, надграждащи задължителната учебна програма, както и креативни задачи.

Читалището предостави необходимите материали. По време на летните занимания имаше голям интерес към ателието и децата с радост се включваха в дейността. Един от дните за разходка сред природата се превърна в пленер, в който малките художници се изявиха чрез нестандартната техника „монотипия“.

За броени месеци се открои талантът на Мирослав Петров и Николас Стоичков.

На 27.10.2022г., по случай 130 годишнината от основаването на НЧ „Развитие -1892“ бе организирана изложба .

Бяха представени творби в различна техника – моливна рисунка, акварел, акрил и маслени бои.

С разнообразието от сюжети и похвати, изявата на учениците се превърна в своеобразен калейдоскоп от чисто детския поглед към природата и обкръжаващия свят.

**Културно – просветна дейност**

В периода 20 юни – 31 август читалището за поредна година проведе Летни занимания с деца.

В рамките на летните занимания НЧ „Развитие-1892“ проведе 3 екскурзии – до Зоопарк „Гергана“ – гр. Кнежа и исторически музей Кнежа, до националния музей Параход Радецки, гр. Козлодуй, до с. Бутан, където посетихме старинната черква „[Свети Спас](https://bg.wikipedia.org/w/index.php?title=%D0%92%D1%8A%D0%B7%D0%BD%D0%B5%D1%81%D0%B5%D0%BD%D0%B8%D0%B5_%D0%93%D0%BE%D1%81%D0%BF%D0%BE%D0%B4%D0%BD%D0%B5_(%D0%91%D1%83%D1%82%D0%B0%D0%BD)&action=edit&redlink=1)“, която е построена през [1871](https://bg.wikipedia.org/wiki/1871) г., а под нея на първия етаж е килийното училище. Бяхме на гости на децата от гр. Мизия, където заедно се повеселихме с аниматорите от „Вълшебната улица“

За всички участници в летните занимания, както и ученици от общинските училища бяха организирани колективни посещения на два анимационни филми в кино „Метропол 2“.

За всички участници в Летните занимания организирахме заключително парти с аниматорите от „Вълшебната улица“.

През изминалата 2022 г. в читалището се организираха фестивали форуми, конференции, спектакли, концерти.

На 30 април в големия салон на читалището се проведе юбилейният ХХ –ти фестивал на детската песен „Златното петле“.

18 май – Представяне на театралната поставка „Анна Бижуто“ на Драматичен театър – Монтана.

На 17 юни Иван Иванов изнесе беседа пред белослатинци на тема: „Здравословно хранене и контрол върху теглото“.

На 10 септември участвахме вПразник на есента в Лесопарка в изложбата на домашно приготвени сладкиши и в празничната програма

15 септември се състоя Моноспектакълът „Мемоарите на един Въргал“;

27 септември – Концерт на Симфониета Видин – „Сън в лятна нощ“, със специалното участие на Орлин Павлов, Еделина Кънева, и Геоги Милтиядов;

19 октомври – участие на служители на Читалището в обучение за здравословни условия на труд;

На 27 октомври, по повод годишнината на читалището открихме детска изложба на рисунки и посадихме две дървета. С празнично шествие и концерт – спектакъл на 27 октомври, чествахме 130-годишнината на НЧ „Развитие-1892“. За служители, участници и гости организирахме коктейл.

На 29 октомври проведохме XIII-фестивал на шлагерната песен „Цепелина“. Участие взеха 13 групи и 3-ма индивидуални изпълнителя от Бяла Слатина, София, Враца, Белене, Пазарджик, Кнежа, Козлодуй, Борован и др.

В навечерието на най-светлите празници НЧ „Развитие-1892“ организира коледен базар с идеята да събере местни фермери и производители. От 12 до 16 декември на щандовете се предлагаха подаръци, коледни играчки и украшения, сладкиши и деликатеси, традиционни билки и чайове, мед и различни продукти от него, лавандула и козметика от лавандула, икони, както и вино.

На Игнажден, 20 декември ни гостува голямата звезда на българската естрада Христо Кидиков.

**Материална база**

**За обезпечаване** работата на читалището бяха извършени следните дейности:

* Поддръжка на пожароизвестителната система и абонаментно обслужване;
* Дообурудване с пожаротехнически средства за гасене на пожари коридорите, помещенията и фоаетата;
* Отремонтирване на димната клапа на сцената;
* Основно почистване на складовете в целия комплекс, помещенията около зрителната зала и гримьорните;
* Основно почистване на стъкла, витринни стъкла и входове на фоайета в трите блока на читалището;
* Вътрешни Ремонтни дейности във блок 2: подмяна подова настилка, шпакловане и боядисване на стени, парапети и таван, основен ремонт на тоалетните, подмяна на външен входен портал. Шпакловане и боядисване на стени в заемна и хранилище на блок 3. Подмяна на подова настилка в блок 3;
* Закупуване на нова театрална завеса;
* Закупени 16 бр. танцови костюми за мажоретен състав и група по характерни танци;
* Закупени 14 бр. сценични облекла за децата от ДВГ “Бони- Бон“;
* Закупени 8 бр. сценично облекло за балет „Грация“.

С финансовите средства, с които разполагаше читалището през 2022 година, се постарахме да обезпечим неговата дейност, да откликнем на новите потребности на българското общество, свързани с информационните технологии, модерните средства за комуникация и глобалното общуване. През 2022 г. Читалищното настоятелство и служителите на НЧ „Развитие-1892” град Бяла Слатина работиха с много професионализъм, с чувство за отговорност, за да съхранят и продължат успешно мисията на нашето читалище за съхранение и развитие на традиционните ценности както на нацията, така и на нашия Белослатински край, за което им благодаря.

16 март 2023 г.

**Боряна Петкова**